Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Miroslava, Mišová, PaedDr.
Organizácia: Národný ústav certifikovaných meraní vzdelávania, Žehrianska 9, Bratislava 5
Pozícia: supervízor (3.1.5.) projekt ZKV, vedúca oddelenia tvorby testov pre stredné školy, výskumno-vývojový zamestnanec v oblasti tvorby testov z anglického jazyka, manažérka projektovej aktivity 2.2. projekt HKV, expert prednášateľ/expert – odborný garant projekt HKV 
Znalosť jazykov: anglický C2, nemecký A2

2. Zahraničná pracovná cesta (ZPC):
Štát, mesto: Graz, Rakúsko
Vykonaná v dňoch: 15. až 17. 09. 2013
Názov prijímajúcej organizácie: European Centre for Modern Languages (ECML)
Účel cesty: účasť na prípravnom stretnutí k odbornej organizácii workshopov pre garantov, autorov testov v aktivite 1.1 – so zamestnancami expertmi medzinárodnej inštitúcie ECML 
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, projekt: „Zvyšovanie kvality vzdelávania základných a stredných školách s využitím elektronického testovania“, ITMS kód Projektu: 26110130546, 26140130030

3. Rámcový program pobytu:

15. september 2013 
13.26 – 13.57		presun BA, Ružinov – ŽST Petržalka
14.30 – 15.37		cesta vlakom z Bratislavy, Petržalky – Viedeň, Meidling
16.06 – 18.33		cesta vlakom z Viedne, Meidling – Graz 
19.050 – 19.30	presun MHD, pešo do hotela – Greskai ulica 12 - 16

16. september 2013 
09.00 – 17.00		pracovný program v ECML, Graz, Rakúsko

17. september 2013 
09.00 – 15.30		pracovný program v ECML, Graz, Rakúsko 
15.40 – 16.15		presun pešo Greskai 12 – 16 – Graz, Hauptbahnhof 
16.25 – 18.57		cesta vlakom z Grazu, Hauptbahnhof – Viedeň, Meidling
19.35 – 19.41		cesta vlakom z Viedne, Meidling – Viedeň, Hauptbahnhof
20.00 – 20.59		cesta vlakom z Viedne, Hauptbahnhof – Bratislava, Petržalka
21.08 – 21.45		presun MHD, Bratislava, Petržalka – BA, Ružinov

4. Stručný priebeh rokovaní:

V dňoch 16. až 17. septembra 2013 sa konal medzinárodný workshop, ktorý organizovalo ECML (Európske centrum moderných jazykov, Graz, Rakúsko) a ktorého sa zúčastnilo 7 zástupcov členských krajín EÚ ako Chorvátsko, Česká republika, Maďarsko, Čierna Hora, Rumunsko, Slovensko a Slovinsko a 4 experti, odborníci centra ECML, členovia RELANG tímu – Noijons José z Holandska, Breton Gilles z Francúzska, Bérešová Jana zo Slovenska a Szabó Gábor z Maďarska.

Primárnym cieľom bola účasť na prípravnom stretnutí k odbornej organizácii workshopov pre garantov, autorov testov v aktivite 1.1 – so zamestnancami expertmi medzinárodnej inštitúcie ECML, na ktorom som na základe prijatých informácií odborne zhodnotila potrebu a obsah vzdelávania, ktorý by sa mohol implementovať do projektovej aktivity projektu ZKV. V neposlednom rade pre mňa ako supervízora v oblasti tvorby testovacích nástrojov bolo cieľom získať aj poznatky, ktoré bude možné využiť pri tvorbe testovacích nástrojov ako prostriedkov na zvyšovanie kvality vzdelávania na základných a stredných školách prostredníctvom elektronického testovania, ktoré budem z hľadiska supervízorského pôsobenia ďalej prerokovávať s metodikmi vzdelávania a v intenciách získaných poznatkov usmerňovať garantov tvorby testovacích nástrojov. Na workshope som sa zúčastnila v rámci aktivity 1.1 projektu Zvyšovanie kvality vzdelávania na ZŠ a SŠ s využitím elektronického testovania. 

Program bol rozdelený do 2 pracovných dní. V prvom dni prebehlo krátke otvorenie, oboznámenie sa s programom a priebehom celého pracovného stretnutia, workshopu. Privítanie predniesol Waldemar Martyniuk, výkonný riaditeľ ECML a uviedol základné informácie o ECML, definoval úlohy ECML, charakterizoval spoluprácu ECML s Európskou komisiou a Radou Európy, ako aj podmienky na plánovanie činností a spolupráce s RELANG. V úvode nám bola tiež predstavená problematika odborného obsahu možnej spolupráce expertom ECML José Noijonsom, koordinátorom tímu RELANG pre zúčastnené členské krajiny EÚ. Bola predstavená ponuka školení RELANG (moduly školení pre autorov položiek, štatistikov, školy, ľudí zainteresovaných do testovania). V ďalšej časti boli vysvetlené podmienky financovania a logistiky priebehu školení – Michael Armstrong a Niamh Martin. V odbornej časti sme sa venovali základným prvkom modulov, odborné otázky boli zodpovedané členmi tímu RELANG s prihliadnutím na prepojenie individuálnych potrieb zúčastnených krajín. Nasledovala odborná diskusia s predstaviteľmi expertného tímu RELANG, v ktorej som priblížila potreby Slovenska vo vzdelávaní v oblasti testovania s prihliadnutím na potrebu zvyšovania kvality vzdelávania prostredníctvom elektronického testovania, rokovanie prebehlo s expertmi RELANG – Gillesom Bretonom z Francúzska a Gáborom Szabóom z Maďarska. 

Počas druhého dňa bola prednesená prezentácia procesu tvorby špecifikácií testov v prepojení na prácu garantov, autorov testov a štatistikov, ako aj prepojenie testov na CEFR a štandardy – Jana Bérešová, členka expertného tímu RELANG. Ďalej nasledovala prezentácia procesu štatistických vyhodnotení testov, fáz prepojenia testov na štandardy prostredníctvom „standard setting-study“ – Gábor Szabó, člen expertného tímu RELANG. Nasledovalo skupinové stretnutie medzi zástupcami krajín a RELANG členmi tímu, ktorého cieľom bola vzájomná diskusia k obsahu zamýšľaných školení pre potreby Slovenska. V rámci diskusie sa určili plánované termíny možného školenia, dohodnutie termínov potrebných na sprostredkovanie materiálov na posúdenie a prípravu odborného obsahu školení – špecifikácie testov, vzorky testov na posúdenie a prepojenie so SERR. V poslednej časti sa zhrnuli podmienky financovania a logistiky priebehu školení (Michael Armstrong a Niamh Martin) a vyplývajúce podmienky pre národného koordinátora pre organizáciu školenia (zoznam povinností), pričom prebehla diskusia k problematickým otázkam. 
Počas oboch dní, ktoré som strávila na stretnutí a workshope, som mala možnosť zúčastniť sa na odborných rozhovoroch v rámci panelových diskusií, ako aj nadviazať kontakty a vymieňať si odborné skúsenosti. V rámci viacerých diskusií sme hovorili aj o dôležitosti stanovovania štandardov a prepojenia tvorby testov so štandardmi – prepojenie so SERR, čo je veľmi dôležité pri tvorbe testov z cudzích jazykov pre potreby elektronického testovania. Diskutovali sme aj o procesoch pri organizácii celonárodných meraní v jednotlivých krajinách či o porovnaní metód a nástrojov na zvyšovanie kvality vzdelávania prostredníctvom nástrojov na testovanie. V rámci diskusií som prezentovala obsahovú náplň odborných činností v aktivite 1.1. – tvorba testovacích nástrojov pre cudzie jazyky pre zvyšovanie úrovne vzdelávania prostredníctvom elektronického testovania, spôsoby ich zostavovania, a takýmto spôsobom som verifikovala nami nastavený proces tvorby testov. 

5. Odporúčané závery:

Spolupráca s medzinárodnými partnermi v oblasti tvorby testovacích nástrojov, ako aj medzinárodnými či zahraničnými inštitúciami zaoberajúcimi sa tvorbou, výskumom a vývojom testovania je pre nás nevyhnutná. Pri tvorbe testovacích nástrojov musíme vychádzať zo skúseností odborníkov a medzinárodne uznávaných inštitúcií v oblasti testovania z ostatných krajín a využívať ich rady. 
Vzhľadom na skutočnosť, že pozývajúca organizácia disponuje finančnými prostriedkami vo výške 10 000 €, ktoré ponúkla pre organizáciu seminára na Slovensku, pokladám za dôležité prediskutovať s riaditeľkou a zástupkyňou NÚCEM problematiku podpisu zmluvy s ECML a dohodnutia ďalších potrebných záležitostí, pričom vzhľadom na nemožnosť čerpania prostriedkov z nami nastaveného rozpočtu projektu ZKV je ďalšie pokračovanie čerpania prostriedkov takmer nemožné. Odporúčam však zaangažovať pracovníkov aktivity do školenia – supervízora do prípravy odbornej obsahovej náplne školení po odbornej stránke, počítať s garantmi tvorby testovacích nástrojov z cudzích jazykov, ako aj s pracovníkmi vyhodnocovania výsledkov meraní (štatistici) pri participácii na školení, navrhnúť rozpočet školení v súlade s pokynmi ECML, a tým využiť možnosť refundácie nákladov spojených so školením po materiálno-technickej stránke školenia, zabezpečením priestorov, hradením nákladov spojených s cestou a ubytovaním pre účastníkov a pod. Odporúčam, aby sa odborné pracovné činnosti jednotlivých účastníkov školení, resp. zamestnancov, ktorí sa budú podieľať na organizácii školenia hradili z prostriedkov projektu ZKV vzhľadom na to, že činnosti súvisia s odbornou problematikou a budú prínosom pre celú aktivitu. Navrhujem preto v krátkom časovom období pevne určiť zamestnancov, ktorí sa na danom školení zúčastnia. 
Služobná cesta splnila svoj účel. Všetky poznatky získané na pracovnej ceste sú použiteľné v aktivite 1.1. pri zlepšovaní kvality tvorby testovacích nástrojov s využitím elektronického testovania. 

6. Prehľad prinesenej dokumentácie a miesto jej uloženia:
RELANG leták – základné informácie, Zoznam publikácií – ktoré sa dajú zadarmo objednať pre potreby školenia RELANG, Zoznam povinností lokálneho koordinátora pre organizáciu školenia/supervízor CJ, Leták – informácie o ECML, informácie o Rade Európy 
Publikácie: 1. Relating language examinations to the Common European Framework of Reference for Languages: Learning, teaching, assessment (CEFR) Highlights from the Manual Edited by the RelEx team José Noijons, Jana Bérešová, Gilles Breion, Gábor Szabó, 2. Manual for Language Test Development and Examining Produced by AL TE on behalf of the Language Policy Division, Council of Europe, Prezentácia v tlačenej podobe: (a) RELANG Introduction, (b) Developing tests, (c) Specification, (d) Standarisation and Standard Setting. Všetky materiály sú v mojej úschove. 

7. Osobitne vyhotovený očakávaný prínos ZPC:
Pracovná cesta mala aj veľký osobný prínos v podobe získania cenných skúseností v oblasti tvorby a posudzovania testov v súlade so SERR pre jazyky, ako aj v získaní kontaktov na zahraničných odborníkov. 

8. Spôsob zverejnenia výsledkov ZPC, prenos získaných informácií
V septembri 2013 prebehne s riaditeľkou NÚCEM stretnutie, na ktorom sa prerokujú všetky vyplývajúce výstupy zo ZSC spojené s ponúkanou možnosťou organizovania školenia. Získané odborné poznatky budú sprostredkované v procesoch odborného posudzovania testových položiek garantom pre cudzie jazyky v aktivite 1.1.  

Svojím podpisom súhlasím so zverejnením správy na internete.

Správu vypracoval: 		PaedDr. Miroslava Mišová		 .......................................

Dátum: 20. 09. 2013 

Správu schválil: 		Mgr. Zuzana Hirschnerová, PhD.  	............................................

Dátum: 20. 09. 2013